Triatlon

pisi|400px|Jonas Deichmann maailma pikima triatloni ajal

Triatlon (kreeka τρεῖς ἆθλος kolmevõistlus) on spordiala, mis koosneb kolmest alast: ujumisest, jalgrattasõidust ja jooksust. Triatloniga tegelevaid sportlasi nimetatakse triatleetideks.

Ajalugu
Esimene triatlonivõistlus peeti 25. septembril 1974 Mission Bays San Diegos USA-s. Selle korraldasid ameeriklased Don Shanahan ja Jack Johnstone.

Rahvusvaheline Triatloniliit ITU loodi 1989. aasta mais Avignonis Prantsusmaal ja sama aasta augustis peeti sealsamas ka esimesed maailmameistrivõistlused. Triatloniliidul on 87 liikmesriiki, selle peakorter asub Vancouveris. Olümpiamängudel võistlesid triatleedid esimest korda Sydneys 2000. aastal.

Triatloniga seotud spordialad on duatlon, kus võisteldakse kõigepealt jooksus, jalgrattasõidus ja siis jälle jooksus, aquatlon, kus võisteldakse jooksus, ujumises ja jooksus, ning talitriatlon, kus joostakse, sõidetakse maastikurattal ja suusatatakse. Kõigil mainitud aladel korraldatakse ka maailmameistrivõistlusi.

Võistlusalad ja distantside pikkus
Traditsioonilist triatloni alustatakse ujumisega, jätkatakse jalgrattasõiduga ja lõpetatakse jooksuga. Standard- ehk sprindivõistluse ujumisdistantsi pikkus on 750 m, jalgrattasõit 20 km ja jooks 5 km. Põhi- ehk olümpiadistantsil on ujumine 1,5 km, jalgrattasõit 40 km ja jooks 10 km. Pikkadel distantsidel aga ujutakse 2–4 km, sõidetakse rattaga 50–180 km ja joostakse 15–42,195 km (maraton).

Maailma tuntuim triatlonivõistlus on Hawaii Ironman, mille distantsid on 3,86 km (2,4 miili), 180,2 km (112 miili) ja maraton 42 km (26,2 miili).

Olümpiamängude medalivõitjad
pisi|Triatloni piktogramm olümpiamängudel
 Mehed 
Aasta2000Simon Whitfield  1:48:24Stefan Vuckovic  1:48:37Jan Rehula  1:48:452004Hamish Carter  1:51:06Bevan Docherty  1:51:14Sven Riederer  1:51:322008Jan Frodeno  1:48:52Simon Whitfield  1:48:58Bevan Docherty  01:49:052012Alistair Brownlee  1:46:25Francisco Javier Gómez Noya  1:46:36Jonathan Brownlee  1:46:562016Alistair Brownlee  1:45:01Jonathan Brownlee  1:45:07Henri Schoeman  1:45:43

 Naised 
Aasta2000Brigitte McMahon  2:00:39Michellie Jones  2:00:41Magali Di marco Messmer  2:01:072004Kate Allen  2:04:43Loretta Harrop  2:04:50Susan Williams  2:05:082008Emma Snowsill  1:58:26Vanessa Fernandes  1:59:33Emma Moffatt  1:59:552012Nicola Spirig  1:59:48Lisa Nordén  1:59:48Erin Densham  1:59:502016Gwen Jorgensen  1:56:16Nicola Spirig  1:56:56Vicky Holland  1:57:01

Triatlon Eestis
Eesti tuntumad triatleedid on Marko Albert olümpiadistantsil ja Ain-Alar Juhanson täispikal triatlonidistantsil. Teised tuntumad Eesti triatleedid on Kirill Kotšegarov, Aleksander Latin ja Henry Räppo.

Vaata ka
Triatlon olümpiamängudel
Triatlon 2020. aasta suveolümpiamängudel
Kolmevõistlus — τρεῖς ἆθλος
Viievõistlus ehk pentatlon — πένταθλον
Moodne viievõistlus — πένταθλον
Seitsmevõistlus — ἑπτά ἄθλος
Kümnevõistlus — δέκα ἆθλον

Välislingid
Rahvusvahelise Triatloniliidu koduleht
Eesti Triatloniliidu koduleht